text: Vil du se en minkfarm? Så vent til 12. maj
  08 maj 2013 kl. 18.01
  Sidste år solgte Danmark minkpelse for over 10 milliarder kr. På søndag åbner mange farme dørene, så nysgerrige kan se produktionen.
  Danske minkpelse er efterspurgte ude i verden.
  Sidste år lå gennemsnitsprisen på et dansk minkskind på 503 kroner, og der blev solgt for i alt 10,6 milliarder kroner.
  -Jeg håber, at alle med bare den mindste interesse lægger vejen forbi. Vi er en faggruppe omgivet af alt for mange negative myter, som ikke bunder i virkeligheden. Derfor vil vi meget gerne vise vores farme og det arbejde med dyrene, som vi er så stolte af, siger Tage Pedersen, formand for Dansk Pelsdyravlerforening.
  Flere farme i sydjylland er åbne.
  Du kan se hvor på på www.danskeminkavlere.dk
  